钦定古今图书集成/理学汇编/文学典/第200卷 > 《跋萧敬夫诗槁》前人
## 钦定古今图书集成/理学汇编/文学典/第200卷 > 《跋萧敬夫诗槁》前人

累丸承蜩，戏之神者也；运斤成风，伎之神者也。文章
一小伎，诗又小伎之游戏者。秋屋萧君自序其诗乃
有不克尽力之恨。昔人谓杜子美读书破万卷，止用
资下笔，如有神耳。读书固有为，而诗不必甚神。予谓
秋屋槁亦云可矣，顾何足恨哉！予闻君之为学，沉潜
坚忍，其自得者深，充而至之，有耿耿诗之上者。